Andreas

:*For det gammelengelske diktet, se [[Andreas (dikt)]]*

**Andreas** er et mannsnavn som betyr «mann». *Andreas* har navnedag 30. november i Skandinavia og i Finland.

## Etymologi
*Andreas* er avledet av det greske ordet ἀνήρ, *anér* (genitiv ἀνδρός, *andrós*), «mann». Navnet oversettes gjerne «mandig», «modig». 

Andre former av navnet er blant annet rumenske *[[Andrei]]*, russiske *[[Andrej]]*, skandinaviske *[[Anders]]*, ungarske *[[András]]*, franske *[[André]]*, italienske *[[Andrea]]*, latviske *[[Andrejs]]*, spanske *[[Andrés]]*, estiske *[[Andres]]*, engelske *[[Andrew]]*, latviske *[[Andris]]*, litauiske *[[Andrius]]*, polske *[[Andrzej]]* og finske *[[Antero]]*.

## Utbredelse
*Andreas* er nevnt i tolv vers i Bibelen, og er dermed et relativt sjeldent mannsnavn i Bibelen.

Navnet er kjent i kun én delvis lesbar runeinnskrift fra Möckleby i Sverige som  (andre(as?)). Navnet var derfor antakelig sjeldent i vikingtiden. *Andreas* er kjent i Skandinavia fra 1100-tallet. *Andres* var et vanlig navn i Norge i middelalderen. Over 190 forskjellige personer med navnet er nevnt i Regesta Norvegica. Formen *Anders* er kjent i Danmark fra 1200-tallet og i Norge og Sverige fra 1300-tallet. Formen *Ander* er kjent brukt i Sverige fra 1396. *André* er kjent brukt i Norge fra 1800-tallet.

*Andreas* var blant de mest populære døpenavnene i Norge rundt år 1500 og på 1700- og 1800-tallet, men ble mindre brukt utover 1900-tallet. Fra ca. 1980 og framover er det igjen ett av de mest populære døpenavnene, med en foreløpig topp i 1994. *Andreas* har vært blant de ti mest populære døpenavnene i Norge i alle år fra 1983–2006, og var det mest populære døpenavnet av alle i 1997. Formen *Anders* var mest populær i Norge på 1700- og 1800-tallet og igjen på slutten av 1900-tallet. *André* var mest populær i 1980-årene.

I Danmark var *Andreas* mest brukt før 1910, og igjen fra 1980, spesielt på Bornholm og i Sønderjylland. I Sverige var navnet best brukt i 1970- og 1980-årene og igjen fra 2000. I Tyskland var Andreas et populært navn på guttebarn i perioden ca. 1950–1990.

Formen *Anders* var mest brukt i Sverige i 1960-årene og i Danmark i 1970- og 1980-årene. *André* var mest brukt i Sverige i 1980- og 1990-årene og i Danmark fra 1970-tallet.

Andreas er i dag et det mest brukte navnet på Kypros (Ανδρέας), og er svært vanlig i Tyskland, Østerrike og Liechtenstein. Navnet er også vanlig i Hellas (Ανδρέας), Norge, Sverige, Estland, og på Grønland. Andre svært vanlige former er *[[Andres]]* i Estland, *[[Andry]]* på Madagaskar, *[[Anders]]* i Sverige, *[[Andris]]* i Latvia, *[[Andrzej]]* i Polen, *[[Andrij]]* (Андрій) i Ukraina, *[[Andrej]]* (Андрей) i Russland, Belarus, Moldova, Slovenia, Kasakhstan og Estland, *[[André]]* i Belgia, Kongo, Kamerun og Panama, *[[Andrea]]* på Malta, *[[Andrew]]* i blant annet Bermuda, Samoa og Barbados, *[[Andrius]]* i Litauen.

|}

## Kjente personer med navnet

* Apostelen Andreas, ifølge Bibelen en av Jesu disipler
* Andreas Capellanus (ca. 1160–ca 1200), fransk forfatter og filosof
* Andres Simonsson (ca. 1180–1218), norsk baglerhøvding
* Andreas Vesalius (1514–1564), belgisk lege kjent for sine bidrag innenfor anatomi
* Christian Andreas Doppler (1803–1853), østerriksk fysiker og matematiker som har gitt navn til Dopplereffekten
* Georg Andreas Bull (1829–1917), norsk arkitekt
* Andreas Tostrup Urbye (1869–1955), norsk jurist og politiker
* Andreas Papandreou (1919–1996), gresk politiker
* Broder Andreas (1928–2022), hollandsk bibelsmugler, grunnlegger av Åpne Dører
* Lars Andreas Larssen (1935–2014), norsk skuespiller
* Andreas Diesen (f 1945), norsk TV-personlighet
* Andreas Gursky (f 1955), tysk fotograf 
* Andreas Galtung (f 1958), norsk advokat og jusprofessor
* Andreas Aase (f 1967), norsk musiker og komponist
* John Andreas Andersen (f 1971), norsk filmfotograf
* B. Andreas Bull-Hansen (f 1972), norsk forfatter
* Andreas Tjernshaugen (f 1972), norsk sosiolog og politiker
* Andreas Viestad (f 1973), norsk forfatter, journalist og matskribent
* Lars Andreas Haug (f 1975), norsk jazzmusiker
* Ole Andreas Nilsen (f 1976), norsk fotballspiller
* Andreas Wilson (f 1981), svensk skuespiller
* Andreas Thorkildsen (f 1982), norsk friidrettsutøver
* Andreas Wiig (f 1983), norsk snowboardkjører
* Andreas Lubitz (1987–2015), tysk pilot

## Annen bruk av navnet
* Andreaskors, kors formet som en X
* Andreaskorset (film)
* San Andreas-forkastningen, en geologisk forkastning i California, USA
* *[[Grand Theft Auto: San Andreas]]*, det syvende spillet i *[[Grand Theft Auto]]*-serien
* Kirk Andreas, landsby på Man

## Navnedag
*Andreas* har navnedag i flere land, oftest 30. november. Den norske navnedagen er .

Relaterte navn har også navnedag i mange land, oftest den 30. november.

## Referanser


## Eksterne lenker
*